Soĉa

Soĉo (, , , ) estas rivero en Slovenio kiu parte trafluas la italan regionon Friulo.

La rivero fontas de karsta fonto en alto de 1100 m, ĉe piedoj de Triglav-masivo (2.864 m) en la Juliaj Alpoj, proksime al la Vršič-pasejo (1611 m). Ĝi havas longon de 140 km kaj preterfluas okcidente de la urbo Triesto en la Adriatikon. La pura akvo de Soĉo estas kristalklara kaj turkizblua aŭ smaragd-blua.

La rivero historie gravas, ĉar tie okazis 12 bataloj dum la Unua mondmilito kaj mortis ĉirkaŭ plurcent mil soldatoj de la itala kaj la aŭstra-hungara armeoj (legu prie ĉe Bataloj de Isonzo).

Super la rivero estas la Solkan-ponto ĉe Solkan en Slovenio.

 Bildaro 

Kategorio:Riveroj en Slovenio
Kategorio:Friulo-Venecio Julia
Kategorio:Riveroj de la Alpoj
Kategorio:Riveroj en Italio
Kategorio:Adriatiko